Garuda. Garuda - hinduiylikda Vishnu ilohining afsonaviy, yarmi-odam, yarmi-burgut bo‘lgan uchar hayvoni. Ba’zi miflarga ko‘ra, uni yorqin nur taratgani uchun qush qiyofasidagi quyosh deb bilganlar. Shuningdek, u ilonlar va har qanday yovuzlikni daf qila olgan. U Vishnu ilohi va uning rafiqasi Lakshmini osmonda olib yurgan. Garuda Vishnuning xayoliy chaqiruviga ko‘ra paydo bo‘lib, devlar, ilonlarga qarshi kurashda unga yordam bergan.